cy en en en cy de cy en cy cy ckb en en cy en en en en en cy cy cy cy cy cy cy cy en en cy fi cy en cy cy de ckb de el cy ast cy en de cy
Wedi’i chreu gan Ganolfan Mileniwm Cymru, mae Gŵyl y Llais Caerdydd yn ŵyl gelfyddydol ryngwladol ym mhrifddinas Cymru sy’n dathlu’r llais yn ei holl ffurfiau.
Cafodd yr ŵyl ddechreuol ei chynhyrchu i ddathlu cysylltiad bythol Cymru gyda chanu a’r effeithiau cadarnhaol y gall cydganu ei gael ar lesiant pobl, p’un a ydynt yn cymryd rhan neu’n gwrando ac yn arsylwi.
Pwrpas Gŵyl y Llais yw darganfod drwy gymryd rhan a throchi – ynglŷn â dod o hyd i leisiau. Mae llais yn rhywbeth sy’n croesi diwylliant ac iaith. Mae’n sylfaenol; mae’n dod â ni ynghyd p’un a ydym yn hapus neu’n drist, ac rydym wedi creu’r ŵyl fel ffordd o fotelu’r emosiwn pur hwnnw. Rydym yn dod ag artistiaid a chynulleidfaoedd ynghyd i glywed a chael eu clywed.
Gan eu bod eisoes yn cael eu hadnabod fel hwb rhyngwladol pwysig ar gyfer y celfyddydau perfformio, mae’r Ganolfan a’r ddinas wrth galon ein rhaglenni arloesol a dyfeisgar. Mae Gŵyl y Llais yn cyflawni uchelgais y Ganolfan i greu gwaith arloesol ar lwyfan rhyngwladol. Rydym yn comisiynu gwaith newydd ac yn dod â chydweithrediadau unigryw mewn cerddoriaeth gyfoes a chlasurol, opera, theatr, sgyrsiau a chelfyddyd gweledol ynghyd.
Nid ydym wedi’n clymu i unrhyw arddull benodol o gerddoriaeth a ffurf celfyddyd. Mae’r ŵyl yn esblygu bob blwyddyn, yn dibynnu ar beth sy’n ennyn ein diddordeb ni ac sy’n cyffroi ein cynulleidfaoedd.
Ynghyd â cheisio ysbrydoli artistiaid a chynulleidfaoedd, rydym yn grymuso pobl ifanc i ddod o hyd i fynegiant creadigol drwy ein rhaglen Dysgu Creadigol. Rydym yn rhoi cyfle iddynt ymgysylltu gydag artistiaid a sicrhau bod eu lleisiau eu hunain yn cael eu clywed.
Main Navigation Children (English)
Uchafbwyntiau Gŵyl y Llais 2016
Gŵyl y Llais 2018 - Blwyddyn i fynd…
© Gŵyl y Llais 2017. Cedwir pob hawl.
Dylunwyd gan  Oliver Norcott. Datblygwyd gan Hoffi yn defnyddio Drupal.
Privacy and Terms (English)